Up-1324/09, U-I-275/09
Natisni
Opravilna št.:
Up-1324/09, U-I-275/09
Datum odločitve:
28. 1. 2010
ECLI:
ECLI:SI:USRS:2010:Up.1324.09
Akt:
Ustavna pritožba zoper sodbo Okrajnega sodišča v Ljubljani št. ZSV 4923/2008 z dne 16. 1. 2009, sodbo Okrajnega sodišča v Ljubljani št. ZSV 4684/2008 z dne 2. 2. 2009, sodbo Okrajnega sodišča v Ljubljani št. ZSV 4683/2008 z dne 27. 1. 2009, sodbo Okrajnega sodišča v Ljubljani št. ZSV 4685/2008 z dne 26. 3. 2009, sodbo Okrajnega sodišča v Ljubljani št. ZSV 2705/2008 z dne 15. 5. 2009 in sodbo Okrajnega sodišča v Ljubljani št. ZSV 3466/2008 z dne 26. 5. 2009

Zakon o prekrških (Uradni list RS, št. 3/07 – ur. p. b., 17/08 in 21/08 – popr.) (ZP), 2. odst. 66. čl.
Izrek:
Ustavna pritožba zoper sodbo Okrajnega sodišča v Ljubljani št. ZSV 4923/2008 z dne 16. 1. 2009, sodbo Okrajnega sodišča v Ljubljani št. ZSV 4684/2008 z dne 2. 2. 2009, sodbo Okrajnega sodišča v Ljubljani št. ZSV 4683/2008 z dne 27. 1. 2009, sodbo Okrajnega sodišča v Ljubljani št. ZSV 4685/2008 z dne 26. 3. 2009, sodbo Okrajnega sodišča v Ljubljani št. ZSV 2705/2008 z dne 15. 5. 2009 in sodbo Okrajnega sodišča v Ljubljani št. ZSV 3466/2008 z dne 26. 5. 2009 se zavrže.

Pobuda za začetek postopka za oceno ustavnosti drugega odstavka 66. člena Zakona o prekrških (Uradni list RS, št. 3/07 – ur. p. b., 17/08 in 21/08 – popr.) se zavrže.
Evidenčni stavek:
Ustavno sodišče zavrže prepozno vloženo ustavno pritožbo.
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 55.b 1.4, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
posamični akt
Vlagatelj:
Vladimir Orehek, Ljubljana
Datum vloge:
27. 11. 2009
Vrsta odločitve:
sklep
Vrsta rešitve:
zavrženje
Dokument:
US29011
Dokument v PDF obliki:
Up-1324-09, U-I-275-09.pdf
128 KB
Prenesite datoteko
Up-1324/09-10
U-I-275/09-6
28. 1. 2010
SKLEP
Ustavno sodišče je v postopkih za preizkus pobude in ustavne pritožbe Vladimirja Orehka, Ljubljana, na seji 28. januarja 2010
sklenilo:
1. Ustavna pritožba zoper sodbo Okrajnega sodišča v Ljubljani št. ZSV 4923/2008 z dne 16. 1. 2009, sodbo Okrajnega sodišča v Ljubljani št. ZSV 4684/2008 z dne 2. 2. 2009, sodbo Okrajnega sodišča v Ljubljani št. ZSV 4683/2008 z dne 27. 1. 2009, sodbo Okrajnega sodišča v Ljubljani št. ZSV 4685/2008 z dne 26. 3. 2009, sodbo Okrajnega sodišča v Ljubljani št. ZSV 2705/2008 z dne 15. 5. 2009 in sodbo Okrajnega sodišča v Ljubljani št. ZSV 3466/2008 z dne 26. 5. 2009 se zavrže.
2. Pobuda za začetek postopka za oceno ustavnosti drugega odstavka 66. člena Zakona o prekrških (Uradni list RS, št. 3/07 – ur. p. b., 17/08 in 21/08 – popr.) se zavrže.
Obrazložitev
1. Pobudnik izpodbija drugi odstavek 66. člena Zakona o prekrških (v nadaljevanju ZP-1), ki ureja pravico do pritožbe zoper odločbo prvostopenjskega sodišča. Zatrjuje, da je ta določba v neskladju s 25. členom Ustave. Pobudnik oziroma pritožnik izpodbija tudi v izreku navedene sodbe Okrajnega sodišča v Ljubljani, s katerimi so bile v postopkih o prekršku zavrnjene njegove zahteve za sodno varstvo. S sklicevanjem na navedene sodbe utemeljuje svoj pravni interes za pobudo.
2. Ustavno sodišče je ustavno pritožbo zoper posamične akte iz 1. točke izreka zavrglo, ker je prepozna.
3. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. Pobudnik utemeljuje svoj pravni interes s sklicevanjem na izpodbijane sodbe, zoper katere ni dovoljena pritožba. Zoper te sodbe je pobudnik vložil ustavno pritožbo, ki jo je Ustavno sodišče kot prepozno zavrglo. Glede na to morebitna razveljavitev izpodbijane določbe v zadevi pobudnika v nobenem primeru ne bi mogla več učinkovati. To pomeni, da pobudnik ne izkazuje pravnega interesa za presojo ustavnosti drugega odstavka 66. člena ZP-1. Zato je Ustavno sodišče pobudo zavrglo (2. točka izreka).
5. Ustavno sodišče je sprejelo ta sklep na podlagi četrte alineje prvega odstavka 55.b člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik